نستعين به استغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة
وكل ضلالة في النار اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
بالعالمين انك حميد مجيد فسنبدأ ان شاء الله تعالى في ذكري قوانين الرواية والتي عليها مدار الاسلام كله لاننا كما قلت قبل ذلك لان ديننا دين سماعي. سماعي يعني اي نقل الينا نقله الجيل
الى الليل والاخبار تحتمل الصدق والكذب اي خبر اما ان يكون صدقا او ان يكون كذبا والكذب كما قلت في المرة الماضية على نوعين اما ان يكون عمدا واما ان يكون خطأ
وسنبدأ اليوم ان شاء الله في ذكر الحديث الصحيح ما هو الحديث الصحيح وما شروطه لي طريقة في اه تدريس علم الحديث وهو انني حتى لا ينسى الطالب اذكر الشرط واذكر ناقضه
عشان يبقى ايه؟ وبضدها تتميز الاشياء اذكر الشرط واذكر ناقض الشرط بحيث انك اذا نفيت النواقض اثبت الشروط طول المسألة سهلة الحديث الصحيح حتى يقال فيه صحيح له خمسة شروط
اول شرط اتصال السند. معلش علوم الالات عادة جامدة فانا احاول آآ يعني تيسيرها وتبسيطها ان شاء الله بقدر المستطاع اتصال السند اول شرط اتصال السند التاني عدالة الرواة تالت
ضبط الرواة الرابع عدم الشذوذ الخامس عدم العلة جمعها العلماء في قولهم الحديث الصحيح هو ما اتصل سنده بنقل العدل الضابط عن مثله الى منتهاه من غير شذوذ ولا علة. معلش التعاريف عادة تكون
يعني جامدة لكن انا سايسرها ان شاء الله كثيرا يعني ولخص الحافظ جلال الدين السيوطي الشروط الخمسة دي في قوله في الفيته حد الصحيح مسند بوصله بنقل عدل ضابط عن مثله
ولم يكن شذا ولا معللا ادي الشروط الخمسة اول شرط في هذه الشروط اتصال الاسناد ايه معنى الاسناد الاسناد هو ان تسند الكلام الى قائله بحيث اذا قلت لك من حدثك بهذا تقول فلان
وهذا الفلان من حدثك يقول فلان فكل يسند الكلام الى قائله ان يعزوه الى قائله يبقى ده ايه السند او السند من الجدار او من المسند اللي انت بتتساند عليه او تتكأ عليه
تعاريف لكن يعني آآ يعني اقربها هو ما ذكرته اولا ان تسند الكلام الى قائله. ده اسمه السند عشان كده فاما ان يقال فيه السند واما ان يقال فيه الاسناد. سواء هذا او ايه
سواء هذا او ذاك ده السند اتصال الاتصال الا يكون منقطعا بحيث ان تقول حدثني فلان يبقى منك له مباشرة وهو يقول حدثني فلان ويقول حدثني فلان الى ان يصل الى منتهاه
منتهى الاسناد كما قلت لكم قبل ذلك مش لازم يكون هو النبي عليه الصلاة والسلام بل منتهى الاسناد الى قائله. ايا كان هذا القائل واذكر باخر كلام قلناه في المحاضرة الماضية
اذا كان منتهى الكلام هو النبي عليه الصلاة والسلام يبقى حديث اسمه ايه مرفوع تمام فاذا كان صحابيا فموقوف فاذا كان تابعيا فمقطوع. يبقى انا عندي الانواع التلاتة دي. اذا كان النبي صلى الله عليه وسلم هو القائل
يبقى اسمه حديث مرفوع ساعات كده تلاقي في الكتب يقول لك عن ابي هريرة مرفوعا مرفوعا دي اختصار ايه قال رسول الله صلى الله عليه وسلم يعني بدل ما يكتب قال رسول الله صلى الله عليه وسلم يعني تعتبر جملة وهو مستعجل او الكلام ده يقوم يقول لك ايه مرفوعا مرفوعا تعرف ان هو منسوب الى ايه
الى النبي عليه الصلاة والسلام او عن ابي هريرة مقطوعة موقوفا. يبقى هريرة هو القائل او عن محمد ابن سيرين السعد ابن المسيب او مجاهد او عكرمة اي تابعي من هؤلاء التابعين يبقى ايه؟ هو مقطوع
خلاص فكلمة الى منتهاه اي الى قائله ايا كان هذا القائل تمام اول شرط من شروط صحة الاسناد عشان بس يعني الجماعة يا ريت الجماعة اللي هم بيعتدوا على آآ علم الحديث واعتدوا على الشريعة ويضعفوا الاحاديث
انظروا في هذه الشروط الخمسة هل واحد منهم يستطيع ان يحقق هذه الشروط ام لا وكما قال يحيى بن سعيد القطان انما مدار الكلام على الاسناد فان لم يكن اسناد فلا كلام
خلاص الجماعة اللي بيعترضوا على الاحاديث ما لهمش اي علاقة بعلم الاسناد. خالص ولا يعرفوا فيه اي حاجة انما يدخل الحديس مش داخل مش راكب على دماغه ويقول لك الحديس ده مش عاجبني
الحديس ده باطل الحديس ده مكذوب على النبي عليه الصلاة والسلام الى اخره يعني فنحن نقول لابد ابتداء من ثبوت الاسناد باتفاق كل علماء الاسلام اذا لم يكن اسناد فلا يوجد كلام
فاول شروط الحديث الصحيح اتصال السند طيب ايه اللي يقدح في الاتصال عشان نتصلي عشان الحديث لا يكون متصلا ينبغي الا يعني ينبغي ان تنفي عنه ما سأذكره الان ينبغي الا يكون
معلقا ولا معضلا ولا منقطعا ولا مرسلا ولا مدلسا بيقدح في التصلي لاسناد كم خمسة عشان تثبت انه متصل لابد ان تنفي عنه هذه الخمسة خلاص ينبغي الا يكون معلقا
ايه هو الحديث المعلق طيب انا معلش انا هستخدم العلبة دي كانت كبيرة شوية بس آآ على قدكم يعني طيب ده اللي انتم شايفينه قدامي ده اسناد الاسناد افقي ولا رأسي
ها رأسي كده كده يعني اللي انت ايه بتقول حدثني فلان عن فلان عن فلان عن فلان وتبتدي تطلع بالاسناد يعني. خلاص كده ادي الايه ادي الاسناد خلاص طيب ده
الطرف الدنيوي اللي تحت وده طرف الايه؟ العلوي اللي فوق خلاص؟ هنمسل بقى كل هذا الاسناد هنقسمه لطبقات عبارة عن مناطق يعني كل طبقة من هؤلاء راووا من الرواة خلاص
فانا هقول لكم يعني اسنادا قصيرا عشان تحفظوه البخاري هيقول حدثنا الحميدي عن سفيان بن عيينة عن الزهرية عن انس يبقى اسناد ايه رباعي اسناد رباعي يعني يتكون من اربعة ترواة
يبقى البخاري بيقول حدسنا الحميري عن سفيان بن عيينة عن الزهر عن انس رضي الله عنه يبقى ايه؟ اسناد رباعي الاسناد دهو هنقسمه لاربع طبقات من هنا لهنا ده الحميدي
واللي هنا ده سفيان واللي هنا ده الزهري وبعدين انس خلاص آآ تمثيل كده واضح طيب البخاري قال حدثنا الحميدي لحد هنا حميدي قال حدثنا سفيان لحد هنا سفيان قال عن الزهري لحد هنا الزهري قال عن انس لحد هنا
طيب كده الاستاذ متصل ولا لا متصل ما هو ده البخاري وده انس ابن مالك كده متصل ولا لا متصل طيب الاسناد المعلق ما حذف راو او اكثر على التوالي
بس من اول الاسناد يبقى الاسناد المعلق ان يحذف من اول الاسناد اول الاسناد من عند مين؟ من عند البخاري ولا من عند انس ما عند البخاري اللي هو ايه
الطرف الدنيوي اللي تحت ان يحذف من اول الاسناد من تحت راو او اتنين او تلاتة او اربعا هو السند كله بشرط ان يكون على الايه على التوالي ورا بعض. ما فيش طبقة ما وقعتش
يعني انت مسلا احنا قلنا البخاري قال حدثنا الحميدي عن سفيان عن الزهري عن انس فلو الاسناد حدثنا الحميدي عن الزهري ده يبقى منقطع معلق. المعلق لابد ان يبدأ السقط
من اول الاسناد من تحت وممكن يكون السقط واحد او اتنين او تلاتة او الاسناد كله بس يكون على الايه على التوالي ده شرط يكون على التوالي ده يبقى معلق. يلا نمسل كده
الاسناد ده متصل ولا لا متصل طب احنا قلنا الحميدي لحد هنا صح طيب هنحذف الحميدة اول واحد في الاسناد نحزف الحميدي كده باسناد بقى ايه اهو معلقة خلاص عشان بس ما تنساش الايه
ما تنساش الصورة بتاعته. الاسناد كده ما احنا حزفنا اهو حزفنا طبقة زي ما قلت لك اهو كده محذوف اهو. طبقة صار الاسناد معلقا من فوق زي ما انت بتعلق اي حاجة من فوق كده
تمام ازا حزفت كمان راوي يبقى كده. حزفت راوي يبقى كده. كده لحد ما تحذف الايه حتى تحذف الاسناد كله خلاص يبقى الاحاديث المعلق اول قادح في الاتصال ما هو البخاري لما يقول عن سفيان بن عيينة
طب البخاري ادرك سفيان لأ ما ادركوش يبقى منقطع من اوله ولا لا من تحت من اول طبقة اه منقطع ما بين البخاري وما بين سفيان ده اسمه الحديث الايه
الحديث المعلق خلاص يبقى تعريف المعلق ما حذف راو من اول الاسناد يبقى معلق لو حذف راويان بشرط يكونوا على التوالي ومن اول الاسناد يبقى معلق لو حزف تلاتة بشرط على التوالي ومن اول الاسناد يبقى معلق لحد ما تقول
قال رسول الله صلى الله عليه وسلم يعني احنا في الخطب والدروس والكلام ده لما بنيجي نقول قال رسول الله صلى الله عليه وسلم ده اسمه ايه اسمه معلق. طيب هل انا لما اقف وانا جالس كده او انت واقف على المنبر او بتدي درس وقلت قال رسول الله صلى الله عليه وسلم
يبقى الحديد ده معلق طبعا المعلق نوع من انواع الحديث الضعيف ها عشان بس يكون عندك فكر لانه ليه ليه نوع من انواع الضعيف لانه قادح في اول شرط من شروط الصحة وهو اتصال السند
واضح الكلام ولا انا عمال آآ شغال مع نفسي ها طيب واضح وارجو ان يكون واضحا وانا عمال اكرر واعيد وازيد لان علوم الاصول طبيعتها كده ازا قلت التعريف ومشيت مش هيلزق في دماغك ابدا
لكن طول ما احنا عملنا نمثل ونذكر القاعدة والكلام ده ان شاء الله يعني آآ سيثبت في ذهنك انا عندما اقول وانا جالس دلوقتي قال رسول الله صلى الله عليه وسلم انما الاعمال بالنيات
وانما لكل امرئ ما نوى الحديس ده صحيح ولا ضعيف وهي طب فين السند بتاعه ده انا لسة بقول لك الحديث المعلق ما حذف اسناده كله اه لكن هل ده يعتبر ضعيف؟ لأ. ليه بقى؟ لاننا نعزوا الى كتب
الكلام ده كان يصوغ تحدي القرن التالت الهجري انت عارف في القرن الرابع انقطع الاسناد المجرد ما عدش حد يعرف يوصل باسناد للنبي عليه الصلاة والسلام لازم يمر على كتاب من كتب الاسلام
يعني صار من في القرن الرابع يروون الاحاديث من الكتب من كتب من سبقهم فلابد ان يصل الى كتاب طيب النهاردة فيه ولع بالاسناد تجد مسلا حد معه اسناد جاي من الهند جاي من باكستان جاي من الحجاز او الكلام ده. معه اسناد يلا يا جماعة نقرأ سنن كتاب صحيح البخاري
في الجامع الكبير مسلا وبعد ما نقرأ كتاب البخاري يقول اجزتكم برواية هذا الكتاب عني خلاص وبعدين يديك الاسناد بتاعه عقدت الملجأ المجالس دي عندكم هنا في قطر ولا لم تعقد؟
عقدت هنا. طيب الشيخ الذي قرأ عليك صحيح البخاري واعطاك اسناده في النهاية انت بقى عايز تروي ما انت بقى خلاص بقى معك اسناد البخاري فاتنفخت بقى ها وعايز تقول بقى زي ما قال المتقدمين روينا عن البخاري انه قال
بجاحة بقى خلاص وبقى معك اسناد عايز تروي حديثا في البخاري باسنادك انت. هتقول ايه طبعا لن تحافظ اسم حافظ اسم شيخك بالعافية اللي هو ايه؟ قرأ الكتاب وطبعا من اول شيخ صاحب الكتاب لحد البخاري ما انتاش عارف ولا واحد فين
خلاص لا تعرف مين شيخه ولا شيخ شيخه ولا شيخ شيخ شيخ شيخ شيخ شيخ شيخه ها ولا الشخشخة دي لحد ما توصل للبخاري ما انتاش عارف ولا رحت فيهم
طب دول في حكم علم الحديث اسمهم ايه مجاهيل هم في الواقع مش مجاهيل بس انت ما تعرفش حاجة عنه خلاص هنفترض جدلا ان شيخك اللي اللي قرأ عليك البخاري ضعيف
وشيخه ضعيف وشيخ شيخه ضعيف والشخشخة دي لحد البخاري كلهم ضعفاء لحد ما وصل للبخاري ثم قال بعد ما وصل للبخاري قال البخاري حدثنا الحميدي حدثنا سفيان حدثنا الزهري حدثنا انس. الحديس ده صحيح ولا ضعيف
ها صحيح طب وانت وشيوخك الضعفاء دول تروحوا فين قال لك الاسناد الان صار شرفيا لا علاقة له بتصحيح الحديث ولا تضعيفه العبرة بالتصحيح والتضعيف من اول مين من اول البخاري
او من اول صاحب الكتاب الذي نقرأه العبرة بالتصحيح هو ضعيف من اول صاحب الكتاب الذي نقرأه وليس من اول الاسناد الذي اخذته انا فالاسانيد صارت شرفية بمعنى ان لك اسنادا متصلا الى النبي عليه الصلاة والسلام. بس
مش اكتر من كده اما تصحيح التضعيف انما يكون للكتب التي تروى فمن عند القرن الرابع الهجري الاسانيد المجردة اللي هي منك للنبي على طول تاخدها من افواه الرواة على النبي عليه الصلاة والسلام انتهت
وصار من يجيء بعد ذلك انما يروي الحديث الى كتاب من الكتب الكلام كده واضح اذا انا عندما اقول قال رسول الله صلى الله عليه وسلم ما يجيش واحد يقول لي انت كده الحديث معلق
لأ امتى يبقى الحديث معلق ويؤثر التعليق في صحته؟ من عند صاحب الكتاب اللي هو زي البخاري مسلا تمام والا فالكل درجة الناس بعد ذلك على اختصار الاسناد وان يعني يعزو يعزو الحديس للنبي صلى الله عليه وسلم بشرط الايه ان يعلم انه صحيح اله عليه عليه الصلاة والسلام
طيب واحد يقول لك طب ما البخاري في احاديث معلقة وانتم بتقولوا البخاري اصح كتاب بعد كتاب الله تبارك وتعالى ما هو المعلقات باتفاق العلماء حديث معلق من قسم الضعيف
فهل ده يناقض ان يكون البخاري اصح كتاب بعد كتاب الله تبارك وتعالى لا ليه لان البخاري رحمة الله عليه لماذا علق كلمنا نقول مسلا نموذجا من التعليق روى البخاري
باسناده ان رجلا قال لعثمان بن عفان رضي الله عنه بعد ما حصلت الفتنة والكلام ده انه يصلي لنا ائمة اصحاب بدعة وضلالة طب نعمل ايه؟ نصلي وراهم ولا نجتنب الصلاة خلفهم
فقال له ان الصلاة احسن اعمال الناس فان صلوا فان احسنوا فاحسنوا معهم وان اساءوا فتجنبوا اساءتهم ابتداء الحديد ده مرفوع ولا موقوف ولا مقطوع موقوف ليه؟ لان قائله هو عثمان رضي الله عنه. عثمان بن عفان صحابي جليل من العشرة يعني
البخاري قال باب الصلاة خلف المفتون والمبتدع واحنا لما نيجي على صحيح البخاري سنذكر الوانا من طريقته في الترجمة لانه احيانا يجزم بالحكم في الترجمة واحيانا لا يجزم بالحكم ولا يذكره وانت تسأل نفسك هو عايز يقول ايه
يعني باب الصلاة خلف المفتون والمبتدع السؤال اهي صحيحة ام لا جائزة ام لا؟ هل البخاري قال لك الحكم ولا سكت سكت البخاري ما قالكش الحكم تمام زي مسلا قال باب المنديل
المنديل فوطة. هل بعد ما تتوضأ تنشف الوضوء بتاعك بالفوطة كده وبتاع ولا تسيبه باب المنديل طب اهو جائز ام لا البخاري له طريقة في التبويب ساعات يجزم بالحب كقوله باب من ادرك سجدة من الصلاة فقد ادرك
فقد ادرك اداك الحكم اهو واحيانا لا يجزم بالحكم زي كده الصلاة خلف المفتون والمبتدع هل هي جائزة واحد مبتدع تصلي وراه وانت عارف انه مبتدع صلي خلفه الجماعة ولا لأ
تعرف رأي البخاري من النصوص التي اتى بها تحت هذا التبويب بعد ما بوب هذا التبويب قال قال الحسن اللي هو البصري صل وعليه بدعته يبقى البخاري يرى الصلاة خلف المبتدع ولا لا
اه ليه؟ لانه اتى بقوله الحسن الذي ينصر رأيه طب لماذا لم يجزم بالحكم طالما ان هو جاب كلام الحسن على طول قال لك لان هذا الحكم مختلف فيه طالما مختلف فيه فبعض الناس لا يرون الصلاة خلف المبتدع وبعض الناس يرون الصلاة
خلف المبتدع. فهو لا يجزم بالحكم لكن يورد من النصوص ما يرجح ما يذهب اليه تمام يبقى باب الصلاة خلف المفتون والمبتدع قال الحسن طب هل البخاري ادرك الحسن البصري
يبقى قول الحسن ده ايه معلق لان هو لو اراده مسندا لقال حدثنا فلان عن فلان عن فلان عن الحسن او فلان عن فلان عن الحسن لو اراده مسندا فعلق اثر الحسن البصري
ثم روى اثر عثمان مسندا. قال حدثنا فلان عن فلان عن فلان عن عثمان طيب لماذا اذا يعلق الامام البخاري الاسناد وممكن يعلق الاسناد الى تابعي او يعلقه الى صحابي
او يعلقه الى النبي صلى الله عليه وسلم كمان قال لك البخاري اسم الكتاب بتاعه ايه الجامع الصحيح المختصر الجامع المسند الصحيح المختصر من سنن النبي صلى الله عليه وسلم وايامه
فكلمة المختصر هي التي جعلت البخاري لا يذكر الاسانيد الى المعلقات طب ايه فائدة المعلق انه يمهد للحكم الذي يتبناه يمهد للحب الذي يتبناه عشان انت تفهم النص الذي يأتي بعد ذلك اذا كان غامضا
ما هو مذهب البخاري فيه فكأني الحديس المعلق زي ما قلت لكم سواء كان عن تابعي او عن صحابي او عن النبي صلى الله عليه وسلم انما هو كتمهيد له
الحافظ ابن حجر العسقلاني شارح البخاري باعظم شرح للبخاري اللي هو فتح الباري شرح صحيح البخاري ظل الحافظ فيه ربع قرن. خمسة وعشرين سنة يؤلف في هذا الكتاب هو قاموس السنة فتح الباري ده
يشتمل في الشواهد والشرح على نحو خمسة الاف حديث وقيل للشوكاني صاحب نيل الاوتار معروف طبعا لديكم جميعا الا تشرح صحيح البخاري فقال لا هجرة بعد الفتح وهو يقصد فتح الباري يعني
وطبعا لا هجرة بعد الفتح حديث معروف للنبي عليه الصلاة والسلام قال لا هجرة بعد الفتح. يعني كل بعد فتح الباري كل واحد ييجي يشرح البخاري بياخد من فتح الباري
وطبعا قبل الحافظ ابن حجر جراح كثيرون للبخاري لكن لم يبلغ احد اه في اه شرح البخاري مبلغ الحافظ ابن حجر رحمة الله عليه من جملة خدمة الحافظ ابن حجر
للبخاري كتاب تغليق التعليق تغليق التعليق ناولنا معلقات المعلقات هو ايه انك انت تحذف ايه اسناد ادي الاسناد اهو عمالين نحذف طبقة وراء طبقة وراء طبقة خلاص فالبخاء ابن حجر وصل هذه الاسانيد المعلقة
وصلها فغلقها. رجعها تاني زي ما هي ما هو كده مش مغلق اهو كل هوى خلاص؟ هو قام جاي وصل لهذه الاسانيد. فرجعها ايه مسندة كما هي الكتاب مطبوع في اربعة مجلدات
اسمه تغليق التغليق هو ان يغلق البياضات اللي وردت في الاسانيد المحذوفة اللي البخاري حذفها فهو يرويها من كتب الاسلام فيرويها عن اما عن مصنف ابن ابي شيبة او مصنف عبدالرزاق
او عن احد السنن او الصحاح او السنن او المشيخات او المعاجم. المهم حيثما وصل الى هذا الاسر المعلق باسناد فانه يرويه باسناده الى صاحب الكتاب تغلق كل او وصل كل اسانيد صحيح البخاري في هذا الكتاب الجليل
والحلال الحافظ ابن حجر ابدع في هذا الكتاب وحكم على الاسانيد لان في بعض معلقات البخاري غير صحيحة حتى وهي مسندة غير صحيحة ولا يقدح هذا في ان البخاري اصح كتابا بعد كتاب الله عز وجل
لان المعلقات ليست داخلة في شرط البخاري خلاص وخلص نفسك ليه ليست داخلة في سورة البخاري حد يجاوب لان عنوان الكتاب يدل على ان المعلقات غير داخلة في شرط البخاري
عنوان الكتاب ايه؟ الجامع المسند هو ده شرط البخاري ان يكون الحديث او الكلام مسندا مسندا اي باسناد البخاري سواء كان كما قلت لكم مرفوعا او موقوفا كقول علي ابن ابي طالب مثلا
وقد رواه البخاري في كتاب العلم باسناده حدثوا الناس بما يعرفون اتحبون ان يكذب الله ورسوله اهو ده كلام عن علي ابن ابي طالب رضي الله عنه وهو موقوف عليه. فدا على شرط البخاري
طالما انه اتى بالاسناد اما ما اورده البخاري بغير اسناد فليس على شرط البخاري اذا كل معلقات البخاري ليست على شرط الايه ليست عاشرة البخاري تمام ده اول قادح في الحديث الصحيح
وهو الحديث المعلق اول ما ندخل بقى في الضعيف وانواع الضعيف هيقول لك المعلق والمعضل والمرسل اللي انا بشرحه لكم دلوقتي فانا دلوقتي باسبق اهو ليه؟ لان انا بحط لك شرط وقادح الشرط. الذي يقدح في الشرط. عشان لما تحطهم جوة البعض
تحفظهم الاتنين قبال بعض ده من غير لما اقول لك الحديس صحيح وبعدين ااخر المعلق لشرط الضعيف والموضة اللي شرط الضعيف اباعد ما بينهما فتحول انت توصل ما بين الشرط الصحيح وقادحه تقوم
يعني يبقى عندك فيه صعوبة شوية ده اول قادح من قوادح الاتصال. اذا اول شرط من شروط الصحة اتصال الاسناد خلاص اول قادح او اول شرط اتصاله بالاسناد. طب اول قادح في الاتصال
المعلق تاني شرط المعضل احفزوا الايه الالقاب ديت المعضل المعضل بقى يلتقي مع المعلق ويفارقه ازاي المعضل ما سقط منه اثنان على التوالي في اي موضع في الاسناد يبقى الفرق بينه وبين المعلق ايه
موضع الحذف الفرق بين المعضل والمعلق موضع الحذف المعلق انا قلت شرط يكون من ايه؟ من اول الاسناد لكن المعضل قال لك اتنين على التوالي يبقى التقى مع المعضل في ايه مع المعلق في ايه
بالتوالي خلاص كده ؟ يبقى المعضل يفارق المعلق في موضع الانقطاع ويتفق معه في التوالي طيب لو ان اسنادا اللي احنا قلناه قال البخاري حدثنا الحميدي حدثنا سفيان ابن عيينة ولا الثوري
طب ما ينفعش تساوري قال الحميدي حدثنا سفيان وقدامك كده يبقى سفيان مين طب اللي يقول ان الثوري يرفع ايده ده انتم كلكم محدثون ما شاء الله مم طب يبقى هو ابن عيينة
ليه بقى ؟ لان الحميدي لم يدرك الثوري اصلا تلاميذ سفيان الثوري كبار وتلاميز سفيان ابن عيينة الصغار وسفيان بن عيينة تلميذ الثوري فشوف بقى عشان بقى تعرف ان ايه
عشان الحميدي ازا كان سفيان ابن عيينة التلميذ الثوري يبقى الحميدي تلميذ ابن عيان هيدرك السوري ازاي لأ لا يدرك الثوري وطبعا لما نأتي على المبهمات في الاسناد حاميز لك ما بين سفيان ابن عيينة وسفيان الثوري اذا لقيت في الاسناد راويا يقول حدثنا سفيان
انا هعرفك ازاي تميز ان هو ابن عيينة ولا الثوري البخاري قال حدثنا الحميدي اعتقد حفزت الاسناد خلاص وانا اتيت به قصيرا عشان يتحفظ يعني حدثنا الحميدي حدثنا سفيان بن عيينة
حدثنا الزهري عن انس طيب قال البخاري عن الزهر ده يبقى ايه معلق ولا معضل يبقى معلق معظم خلاص معلق معضل الاتنين مع بعض. معلق ليه؟ لانه من اول الاسناد بمعضل ليه؟ لان الحرف على التوالي
واضح الكلام ولا فيه صعوبة انا ممكن افضل اعيد لكم لحد ما اخلص المحاضرة بس تخرج من المحاضرة وانت حافظ القوادح وحافظ الالقاب وحافظ تعريفها وان شاء الله عندما يعني آآ مع
الايام وهنكرر ونعيد ونزيد ونجيب اسانيد الاسانيد هتحفزوها من اول مرة. يمكن فيه صعوبة من اول مرة لكن هتحفزوها مع تكرار الاسانيد يبقى الحديث المعضل ما حذف راويان على التوالي
اما من اول الاسناد يبقى حينئذ صار معلقا معضلا واما من نص الاسناد واما من اخر الاسناد طب لو من اخر الاسناد هيبقى ايه؟ هيبقى فيه حاجة كمان اسمها مرسل
مع المعضل خلاص؟ يعني ممكن اطول للاسناد شوية بتاع البخاري ها عشان خاطري هاطوله شوية عشان ايه عايز اوصل للمرسل شوية يعني هنقول البخاري برضو حدثنا الحميدي حدثنا سفيان ابن عيينة
عن الزهر عن عروة عن عائشة باسناد ايه خماسي قبل كده كان اسناد ايه رباعي خلاص كده ؟ احنا خليناه خماسي عشان انا محتاج الراوي الزيادة ده بس مش مش هقول لكم المعضل لو حذف من اعلاه هيبقى ايه؟ لحد ما اقول لكم المرسل بس
يبقى المعضل ما حذف منها راويان من اي موضع في السنة خلاص طيب المرسل. رقم تلاتة في قوادح الاتصال المرسل هو ما قال فيه التابعي قال رسول الله صلى الله عليه وسلم
التابعي ادرك النبي عليه الصلاة والسلام ولا ما ادركوش لم يدركه ولزلك اسمه تابعي لانه لو ادركه لقيل في ايه صحابي خلاص يعني كلام واضح مفهوم التابعي ما قال فيه المرسل ما قال فيه التابعي قال رسول الله صلى الله عليه وسلم
طب ليه سميناه مرسل انت عارف لما يكون معك صخرة كده ها وعايز تحدفها لحد الكاميرا دي كده بتعملها تحرفها ازاي؟ كدهو صح ارسلتها ولا لا ارسلتها فكأن انت من هنا تخطيت كل هذه المسافة
وارسلت هذه الايه الى هذا الحجر الى موضع الكاميرا تمام فكان التابعي عندما قال قال رسول الله قام عامل كده فتخطى مين الصحابة تمام فلذلك قيل مرسل ها ارسله قذف قذف به
طيب يبقى التابعي تخطى للصحابي زي ما قلنا طب هل ممكن نعرف المرسل ونقول ما سقط منه الصحابي ويبقى كده اختصرنا التعريف وريحنا نفسنا ولا لو قلنا ما سقط منه الصحابي يبقى غلط
ها غلط ليه ممكن ممكن تقف عشان اسمع صوتك تصحح الصحابة كلهم عدول بس مش ده الجواب اه نعم ده ده هو الحقيقة هو تعريفك صح بس ناقص كلمة لان التابعي
ممكن ما يرويش عن ان عن آآ صحابي ممكن يرو عن تابعي تاني والتابعي تاني يروي عن تابعي تالت وتبعد تالتة وعن تابعي رابع. عملت الصحابي فنحن لا نثق ان هذا التابعي اسقط الصحابي فقط
لو نحن على يقين ان التابعي اسقط الصحابي فقط الاسناد لا يضره لان الصحابة كلهم عدول زي ما انت قلت لكن لان التابعي ممكن يروي عن تابعي طب ولما تبيع عن تابعي ايه الاشكال يعني؟ قال لك ممكن فيه تابعي مجهول
ما نعرفش عنه حاجة والجهالة جرح الجهالة جرح زي ما احنا هنأتي في آآ علوم الحديث بعد ذلك فعلشان كده التعريف الصحيح للمرسل ان تقول ما قال فيه التابعي قال رسول الله صلى الله عليه وسلم. اوعى تقول ما سقط منه الصحابي
غلط لما قلت لكم ان التابعي ممكن يروي عن تابعي. انت عارف التابعون تلات طبقات التابعون على ثلاث طبقات كبار التابعين اواسط التابعين صغار التابعين طرفان ووسط كبار صغار وسط
من صغار التابعين من كبار التابعين سعيد ابن سيد سعيد المسيب ادرك عمر ابن الخطاب وبقية العشرة والصحابة اللي الذين كانوا في زمانه جميعا تمام قيس ابن ابي حازم ادرك من اول ابو بكر الصديق رضي الله عنه الى اخر الصحابة اللي كانوا عايشين في اياميه
فدول كبار كبار التابعين ابو عبدالله السنابحي من كبار التابعين وهكذا من صغار التابعين الزهري ادرك انس بن مالك والحسن البصري ادرك انس بن مالك وهكذا من اواسط التابعين عروة
ابن الزبير ده من اغسطس التابعين فسيان التابعي كان كبيرا او كان من اواسطهم او كان صغيرا ازا واحد من دول قال قال رسول الله صلى الله عليه وسلم يبقى ايه؟ الحديث ايه
مرسل طب جميل البخاري قال حدثنا الحميدي بالسيد الخماسي اللي انا لسة قايل لكم عليه من دلوقتي حدثنا الحميدي قال حدثنا سفيان ابن عيينة عن الزهر عن عروة عن عائشة
خلاص ان النبي صلى الله عليه وسلم قال اذا البخاري قال عن الزهري عن عروة عن عائشة يبقى ايه معلق ومعضل تمام. انا فرحان بكم جدا طيب ازا البخاري قال
حدثنا الحميدي حدثنا سفيان عن الزهر ان النبي صلى الله عليه وسلم قال يبقى ايه يبقى معضل ومرسل مرسل ليه لان الزهري من صغار التابعين او تابعي السلام تمام؟ تابعي قال قال رسول الله صلى الله عليه وسلم
تمام؟ لكن بين الزهري وبين النبي عليه الصلاة والسلام ايه اتنين عروة وعائشة يبقى عرفت المعضل اذا جه من اول السنة يبقى ايه معلق معضل وازا جه في اخر السند من فوق يبقى ايه؟ معضل مرسل
خلاص كده ؟ يبقى انا كده بهذا التمثيل جمعت الاربع انواع فاضل لنا النوع الخامس وهو المنقطع ولا النوع الرابع الرابع وهو المنقطع. المنقطع ده بقى حاجة كده ايه يعني حر
ها واحد فقط يسقط من اي موضع في السند وبواحد فقط يقال فيه منقطع المعلق قلنا بواحد من اول السند لو واحد من اول السنة دي يبقى ايه معلق ومنقطع
ولو اتنين من اول السنة دي يبقى ايه معلق ومعضل ولو واحد من نص السنة دي يبقى ايه منقطع ولو اتنين من اعلى السنة يبقى ايه معلق ويبقى مرسل ومعضل ما شاء الله
لأ ده يبقى كده انا كده ما ينفعش ادرس لكم انتم كده دارسين وجايين بتستعبطوا بقى ها او عايزين تعيدوا علم الحديس من باب التذكرة اسأل الله تبارك وتعالى ان يفهمنا واياكم
علم الحديث علم ممتع جدا طبعا هو احد اشكالاته الحقيقة ان احنا عايزين سبورة ودي يعني انا كنت الاول في قناة الناس لما كنت بشرح علم الحديث وسبحان الله يعني اتى بفائدة ما توقعتها. كنت القى العوام في المساجد
يقولوا لي احنا وصلنا معك للمعضل. هتقول لي المرسل امتى ؟ والله ناس عاديين خالص يقابلونني في صلاة الجمعة فلقيت انه دروس علم الحديث اللي كنت بقولها في قناة الناس اتت ثمارها
بما لم اتوقعه ولا بعض ما كنت اتوقعه. الحقيقة ولانني اخاطب الكاميرا عادة في الاستوديو فما بقاش عارف هل الجماهير اللي قدامي اللي بتستمع في جنبات العالم فاهمين عني فيما يتعلق الحديس ولا مش فاهمين
فهو كنت انا اكتب الاسناد على السبورة ومعي عصا كده من آآ حديد او عصا كده وابتدي ايه اشرح على السبورة. انا مش عارف دلوقتي هل ممكن يعني آآ نجيب شاشة كبيرة ونكتب عليها الاسناد وابتدي امشي معكم على
ان شاء الله انا ساناقش مع الاخوة في المؤسسة. هل فيه امكانية نأتي بشاشة كبيرة بحيس ان كل اخر واحد في القاعة ممكن من ان يراها ام لا. لان دي ستعين كثيرا جدا على فهم آآ علوم الحديث. وبازن الله تبارك وتعالى يعني ستؤتي ثمارها
انا كنت وعدتكم الخميس الماضي ان الخميس ده في علم الحديث والخميس الجاي هيبقى اسئلة لكن هم ابلغوني في المؤسسة ان الخميس القادم مشغول عندهم يبدو فعاليات او كده فبالتالي يعني موعدنا ان شاء الله الخميس بعد القادم ان احيانا الله تبارك وتعالى. وانا عايز اي حد
في الجلوس او اي احد ممن يسمعني من خلف الكاميرات يعني له شيء فيما يتعلق بعلوم الحديث بس عشان نكون عمليين ونمشي بسرعة. لان فيه ناس بيسألوا اسئلة كثيرة. ليست متعلقة بالمحاضرة
في اي منحى من مناحي الحياة حتى في الفقه حتى في السلوك في الاداب في الى اخره والكلام ده بترد اليه اسئلة كثيرة لكن لا استطيع ان يبقى عنها والا مش هنخلص علم الحديث. وانا الحقيقة في هذه
المدة حريص على ان انهي معكم علم الحديث برغم تخصصي في علم الحديث من قرابة اربعين عاما ما انهيت كتابا قط السبب في كده ايه ان انا بدرس في المساجد
ولما الناس بيعرفوا ان انا بدي محاضرة الاقي المسجد امتلأ عن اخره ناس ما لهمش اي علاقة بعلم الحديث. طب انا هاقول لهم ايه؟ الناس دول يعني مرة من المرات كنت بشرح في علم الحديث. فبعد نصف ساعة من الشرح وقف واحد من نص المسجد ورفع ايده
فقلت له اتفضل. قال لي والله انت بقى لك نص ساعة بتتكلم انا مش فاهم ولا كلمة قلت له انت اول مرة تحضر؟ قال لي اه. طبعا كنت انا مرة في يوم الاتنين ادي مصطلح علم حديث يعني. ومرة اشرح في كتاب صيد الخاطر لابن الجوزي
وفي كل مرة اقول المرة الجاية يا جماعة علم الحديث عشان ما يجيش واحد يقول لي انا ما كنتش واخد بالي لكن طبعا المسجد فيه ناس جدد كل مرة بيأتي اناس لم يحضروا المرة اللي قبلها. فده واحد لاول مرة كان بيحضر
فاضطريت ان انا كنت باشرح في في الشذوذ انذاك. وكنت باتكلم عن سفيان بن عيينة فاضطريت اتكلم عن ترجمة سفيان وجبت ترجمة سفيان وسفيان كان بيعمل ايه وبعض كلمات سفيان وشرحت كلام سفيان اللي طلبة علم الحديث مش عايزين الكلام ده
عايزيني ادخل في العلم على طول فبالتالي ما قدرتش اخلص علم الحديد بسبب ان العوام يغلبون على المحاضرات عندي وبالتالي مش عارف ادخل في اشتغل بالاصطلاح على طول يعني فلذلك انا ارجو ان انا يعني اوفق معكم ان انا انهي يعني كتاب آآ ابن كثير
وفي واحد همس في اذني آآ ولما باقول له ايه ان شاء الله الاخوة الحاضرون انا هاختار منهم بعد ما اعمل امتحان حوالي خمستاشر كده واخدهم على جنب في درس خاص جدا
وادرس لهم بقى العلم على اصوله يعني مش هطول بقى زي ما انا باطول كده كاني اللي قدامي مش فاهمين ولا كلمة وكده يعني فهاخدهم فقال لي ايه؟ ابشر هم هيصفصفوا لوحدهم
ها هاي صف صف لوحدهم. يعني الاول هيحضر لك مسلا القاعة ستمتلئ وبعدين شيئا فشيئا هيبتدوا ينصرفوا شيئا عنك شيئا فشيئا فشيئا لحد ما هتلاقي الخمستاشر اللي انت عايزهم هم اللي قاعدين قدامك ها
انا قلت له ازاي الكلام ده؟ قال لي كان غيرك اشطر ها ما فيش واحد جه في قطر هنا وفضل معه خمستاشر لحد الاخر تمام؟ فانا قلت له والله انا اسأل الله تبارك وتعالى ان يفتح لي
انا لا املك قلوب الناس ولا املك عقول الناس. ولكن اسأل الله عز وجل ان يفتح له. صح انا باشرح في علمي من علوم الالات وهو علم صعب وثقيل ولا
بتجربتي في سنوات عمري الماضية آآ كل من حضر علم الحديث عندي ما كان يتخلف عادة عن آآ يعني مواصلة بقية الدرس. وها انا ذا الحمد لله القاعة ملآنة. وارجو ان صاحبي الذي
بيكلمني بهذا الكلام يكون حاضرا ايضا ويرى هذا آآ ما اراه من بركة الاقبال على العلم. فاسأل الله تبارك وتعالى ان يعلمني واياكم وان يفهمني واياكم وان ننتفع وبهذا العلم وان نكون في النهاية حرصا لحدود الاسلام من المعتدين عليه وقد كثروا في هذا الزمن
اقول قولي هذا واستغفر الله العظيم لي ولكم. وصلى الله وسلم وبارك على نبينا محمد. والحمد لله رب العالمين